**LĒMUMS**

LIEPĀJĀ

|  |  |
| --- | --- |
| 2020.gada 17.septembrī |  Nr.464/13(prot. Nr.13, 2.§) |
|  | *GROZĪTS**Ar Liepājas valstspilsētas pašvaldības domes 2021. gada 18. februāra lēmumu Nr.45/2 (prot. Nr.2, 3.§)**Ar Liepājas valstspilsētas pašvaldības domes 2024. gada 22. februāra lēmumu Nr.37/2 (prot. Nr.2, 5.§)* |

Par projektu “Krasta nostiprinājumu izbūve

gar Baltijas jūras krastu”

Pamatojoties uz likuma “Par pašvaldībām” 14.panta otrās daļas 1.punktu un 15.panta pirmās daļas 1. un 2.punktu, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību Nr.2.1.6.(3.) “Mazināt krasta erozijas procesus pilsētas Ziemeļu daļā pie Liepājas notekūdeņu attīrīšanas iekārtām”, Ministru kabineta 2016.gada 9.augusta noteikumiem Nr.519 “Darbības programmas “Izaugsme un nodarbinātība” 5.1.1.specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi”, ievērojot Centrālās finanšu un līgumu aģentūras 2020.gada 28.jūlija vēstuli Nr.39-2-40-5115 un sabiedrības ar ierobežotu atbildību “Procesu analīzes un izpētes centrs” 2020.gada jūnijā veiktos aprēķinus, izskatot Liepājas pilsētas domes pastāvīgās Pilsētas attīstības komitejas 2020.gada 10.septembra lēmumu (sēdes protokols Nr.9) un pastāvīgās Finanšu komitejas 2020.gada 10.septembra lēmumu (sēdes protokols Nr.9), LIEPĀJAS PILSĒTAS DOME

N O L E M J :

1. Atbalstīt projektēšanas un krasta nostiprinājumu izbūves darbus gar Baltijas jūras krastu no Liepājas notekūdeņu attīrīšanas iekārtām līdz jaunizbūvējamai būnai saskaņā ar sabiedrības ar ierobežotu atbildību “Procesu analīzes un izpētes centrs” 2020. gada jūnijā un 2023. gada aprīlī veiktajiem aprēķiniem līdz 2025. gada 31. oktobrim.

*(Grozīts ar Liepājas valstspilsētas pašvaldības domes 22.02.2024 lēmumu Nr.37/2)*

2. Nodrošināt projekta “Krasta nostiprinājumu izbūve gar Baltijas jūras krastu” īstenošanai nepieciešamo Liepājas valstspilsētas pašvaldības finansējumu 1 403 854,10 EUR (viens miljons četri simti trīs tūkstoši astoņi simti piecdesmit četri *euro* 10 centi) apmērā sadalījumā pa gadiem:

2.1. 2021. gadā – 24 200,00 EUR;

2.2. 2022. gadā – 28 991,60 EUR;

2.3. 2023. gadā – 6 969,60 EUR;

2.4. 2024. gadā – 699 311,25 EUR;

2.5. 2025. gadā – 644 381,65 EUR.

*(Grozīts ar Liepājas pilsētas domes 18.02.2021 lēmumu Nr.45/2)*

*(Grozīts ar Liepājas valstspilsētas pašvaldības domes 22.02.2024 lēmumu Nr.37/2)*

3. Noteikt, ka finansējums projekta “Krasta nostiprinājumu izbūve gar Baltijas jūras krastu” īstenošanai var tikt precizēts pēc publiskā iepirkuma rezultātiem.

4. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot projektam “Krasta nostiprinājumu izbūve gar Baltijas jūras krastu” nepieciešamo finansējumu Liepājas pilsētas pašvaldības budžetā, nepieciešamības gadījumā piesaistot kredīta resursus.

5. Pilnvarot Liepājas pilsētas pašvaldības izpilddirektoru parakstīt visu ar projektu “Krasta nostiprinājumu izbūve gar Baltijas jūras krastu” saistīto dokumentāciju.

6. Liepājas pilsētas priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Domes priekšsēdētāja birojam, Domes priekšsēdētāja vietniekam pilsētas attīstības un sadarbības jautājumos, Izpilddirektora birojam, Attīstības pārvaldei, Finanšu pārvaldei, Juridiskajai daļai |